ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สน. 64/2561

เรื่อง หลักเกณฑ์ เงื่อนไข และวิธีการจัดการกองทุนรวมเพื่อ  
ผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย   
กองทุนรวมเพื่อผู้ลงทุนประเภทสถาบัน   
และกองทุนส่วนบุคคล  
(ฉบับที่ 10)

\_\_\_\_\_\_\_\_\_\_\_\_\_\_\_\_\_\_\_\_\_

                   โดยที่เป็นการสมควรให้บริษัทจัดการจัดให้มีการวัดผลการดําเนินงาน และเปิดเผยผลการดําเนินงานของกองทุนเพื่อให้สอดคล้องกับมาตรฐานสากลเพิ่มเติมจากมาตรฐานการปฏิบัติงานในเรื่องดังกล่าวที่สมาคมบริษัทจัดการลงทุนกําหนด อาศัยอํานาจตามความในข้อ 4 แห่งประกาศคณะกรรมการกํากับตลาดทุน ที่ ทน. 89/2558  เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558  ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 72/2561  เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (ฉบับที่ 5) ลงวันที่ 14 พฤศจิกายน พ.ศ. 2561 สํานักงานออกประกาศไว้ดังต่อไปนี้


ข้อ ๑ ให้ยกเลิกความใน (1) ของวรรคหนึ่งในข้อ 33 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558  เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558  และให้ใช้ความต่อไปนี้แทน  
                   “(1) ผลการดําเนินงานของกองทุนรวมที่จัดทําขึ้นตามหลักเกณฑ์ที่สมาคมกําหนด 

                           ในกรณีที่สมาคมมีการกําหนดหลักเกณฑ์เกี่ยวกับการวัดผลการดําเนินงานของกองทุนรวมโดยเปรียบเทียบกับตัวชี้วัด (benchmark) ตัวชี้วัดดังกล่าวต้องคํานวณโดยใช้ดัชนีที่ใช้วัดผลตอบแทนทุกประเภทจากการลงทุนในหลักทรัพย์ (total return index) เท่านั้น และไม่ใช้ดัชนีที่สะท้อนความเคลื่อนไหวของราคาหลักทรัพย์ที่เป็นองค์ประกอบของดัชนี (price index)    
                           มิให้นําความใน (1) วรรคสองมาใช้บังคับกับกองทุนรวมฟีดเดอร์ตามประกาศการลงทุน”


ข้อ ๒ ให้ยกเลิกความใน (3) ของวรรคหนึ่งในข้อ 37 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558  เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558  และให้ใช้ความต่อไปนี้แทน

                   “(3)  ผลการดําเนินงานตามที่กําหนดในข้อ 33 วรรคหนึ่ง (1)”


ข้อ ๓ ให้ยกเลิกความใน (1) ของวรรคหนึ่งในข้อ 149 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558  เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558  และให้ใช้ความต่อไปนี้แทน

                   “(1)  การวัดผลการดําเนินงานของกองทุนส่วนบุคคลในเรื่องดังนี้

(ก)  วิธีการวัดผลการดําเนินงานซึ่งได้จัดทําขึ้นตามหลักเกณฑ์ที่สมาคมกําหนด 

(ข)  ช่วงเวลาสําหรับการวัดผลการดําเนินงานซึ่งต้องกําหนดให้มีการวัดผลทุกเดือน

กรณีที่มีการวัดผลการดําเนินงานของกองทุนส่วนบุคคลโดยเปรียบเทียบกับตัวชี้วัด (benchmark) ตัวชี้วัดดังกล่าวต้องคํานวณโดยใช้ดัชนีที่ใช้วัดผลตอบแทนทุกประเภทจากการลงทุนในหลักทรัพย์ (total return index) เท่านั้น และไม่ใช้ดัชนีที่สะท้อนความเคลื่อนไหวของราคาหลักทรัพย์ที่เป็นองค์ประกอบของดัชนี (price index) 

มิให้นําความใน (1) วรรคสองมาใช้บังคับกับกองทุนส่วนบุคคลที่มีนโยบายการลงทุนในลักษณะเดียวกับกองทุนรวมฟีดเดอร์ตามประกาศการลงทุน


ข้อ ๔ ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2561 เป็นต้นไป


ผู้มีอํานาจลงนาม -   ประกาศ  ณ  วันที่ 14 พฤศจิกายน พ.ศ. 2561

 

 

(นายรพี  สุจริตกุล)  
เลขาธิการ  
สํานักงานคณะกรรมการกํากับหลักทรัพย์และตลาดหลักทรัพย์